hu id hu hu hu hu hu hu hu hu hu hu hu et hu hu hu hu en hu hu hu hu en hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu en hu hu hu hu hu hu en hu hu hu hu en hu hu hu hu en hu hu hu en hu hu hu hu hu hu en hu hu hu ta hu hu hu hu hu hu hu de hu en hu es hu hu hu hu hu hu de hu hu hu hu de de hu hu hu hu hu hu hu hu hu hu hu hu hu hu hu eo en hu hu hu hu
Események – Széchenyi István Katolikus Technikum és Gimnázium
Nyílt nap – 2022. november 15.
Nagy szeretettel várunk Benneteket idén is tervezett nyílt napunkra, ahol jobban megismerhetitek a SZIKSZI kínálatát és családias hangulatát.
Szuper sportos napon vettünk részt az Európai Diáksport Nap alkalmából. Diákjaink kipróbálhatták a hagyományos sportágakat, mint a futball – teremfoci, röplabda, asztaltenisz, tollaslabda, de ha valakinek ez kevés lett volna, megismerhette az ökölvívás és akár a teke alapjait is.
Ép testben ép lélek, köszönjük a főszervező Zimmermann Tamás kollégának, a meccsvezetést, koordinálást vállaló kollégáknak, külön köszönet a helyet biztosító ÓSÉK Nonprofit Kft-nek, vezetőjének Nagy-Mengyi Péter Úrnak!
Szeptember 17-én iskolánk 50 tanulója látogatást tett a Budapesten immár negyedik alkalommal megrendezett Forrásponton. De miről is szól ez a rendezvény, és hogy is telt a napunk
A Forráspont egy találkozási lehetőség egymással és Jézussal.
A programok listája széles volt, több mint 3000 ember volt jelen, és a csapatunk egyáltalán nem unatkozott.
Délután három órától kezdődött a zenés dicsőítés, valamint rögtön utána a tanúságtételek. Ezek során 3 tanúságtevőt ismerhettük meg kicsit „közelebbről”: László Attila énekes-zenészt, aki a 2011-es Csillag Születik nyertese volt. Ivicsics Borit, aki karok nélkül született, és így is képes teljes és boldog életet élni, miközben sorstársairól sem feledkezik el. Végül pedig Humayer Dávidot, aki sosem nevelkedett katolikus értékrendek szerint, felnőttként mégis megtért. Másfél óra múlva Fábry Kornél atya humoros tanításaival folytatódott a rendezvény. Szentségimádás előtt egy Carlo Acutis nevű hívő kisfiúról is néztünk egy kisfilmet. Gyors lefolyású leukémia miatt hunyt el, de a fiú bátran nézett szembe a halállal. Azt vallotta, hogy „Csak a bűntől kell megijednünk, a haláltól nem.”
17 órától elkezdődött a szentségimádás, ami alatt volt gyónási lehetőség. Rengeteg ember gyónta meg bűneit, amit különösen értékesnek tartok (70 gyóntató atya volt jelen ekkor).
Ezután volt egy félórás szünet, és este 18 órától dr. Erdő Péter bíboros főcelebráns vezetésével elkezdődött a szentmise (a személyes kedvencem).
A Forráspont egy nagyon jól megszervezett rendezvény, a közösség és az ott uralkodó energia, szavakkal leírhatatlan. Számomra igazi lelki feltöltődés volt. Mindannyiunk nevében mondhatom, hogy jól éreztük magunkat, és remélem jövőre is lesz lehetőségünk eljutni ide.
Bajka Janka és Varga Fanni 10/E
Posted in UncategorizedLeave a comment
Posted on szeptember 28, 2022október 4, 2022 by barbi1217
Már második évünket töltjük ebben az iskolában, de ez volt az első komolyabb, a hitéletünket gazdagító táborunk. 3 napot töltöttünk el Sarudon Gábor atyával, Bea nénivel és Judit nénivel. Nagyon jó emlékekkel gazdagodtunk. Őszintén szólva nem tudtuk, hogy mire számítsunk, így kíváncsian vártuk, mi lesz majd a program. Az odafelé vezető úton megálltunk Bélapátfalván, a Bélkőhegy lábánál lévő tónál. Már itt kaptunk egy feladatot, kellett keresnünk egy tárgyat, amely valamiért megfog minket. Jól is esett ez a kis séta, mert kicsit magunkra tudtunk koncentrálni. Ezután útnak indultunk Sarud felé. Miután elhelyezkedtünk, a közös nappaliban gyülekeztünk, és mivel a résztvevők nem egy osztályból jöttek, ezért játékos feladatok során ismerkedtünk meg egymással. Az este végén hálaadó naplezárást tartottunk, aminek minden percére még most is emlékszünk. Hálát adtunk az egész napért, az együttlétért.
Másnap napindító áhítattal kezdtünk, majd délelőtt átbicikliztünk Poroszlóra, ahol egy kis sütivel töltöttük fel a lemerült energiáinkat. Hazafelé csoportokba verődtünk, és biciklizés közben is sokat beszélgettünk. Délután újabb feladatot kaptunk. Mindenkinek le kellett rajzolnia a saját életútját, a legfontosabb állomásokkal, majd páronként összeragasztottuk, amiből egy közös út lett, melynek volt kezdete és vége is. Este közösen megnéztük A viskó című filmet. A film végére olyan emlékek, érzések törtek felszínre, amelyekre nem is gondoltunk. Sokan sírtunk, és jó volt érezni, hogy mennyire megnyíltunk egymás előtt. A film megbeszélése után hálát adtunk a nap élményeiért, érzéseiért.
Másnap reggel, mivel Atya látta, hogy sokakat nyomasztanak a problémák, ezért megkért minket, hogy írjuk le azokat egy lapra, majd el is égettük azokat. El sem tudjuk mondani, mennyire jólesett papírra vetni a gondolatainkat, gondjainkat, problémáinkat és azokat beledobni a tűzbe , így jelképesen megszabadulva tőlük. Ezáltal rájöhettünk, hogy nemcsak gondjaink vannak, hanem rengeteg öröm is lakozik bennünk.
Utólag visszagondolva úgy érezzük, hogy igazi lelki feltöltődésben volt részünk, közelebb kerültünk Istenhez. Érezzük, hogy mindig van, aki meghallgat minket, sosem vagyunk egyedül, Ő mindannyiunkra vigyáz.
Hálásak vagyunk az iskolának a lehetőségért, köszönjük Gábor atyának és hittantanárainknak, hogy ezeknek az élményeknek részesei lehettünk.
Perge Liliána és Szabópál Napsugár 9/E
Posted in UncategorizedLeave a comment
Izgalmas szabadtéri kincskereső játékon vettek részt iskolánk tanulói!
Posted on szeptember 28, 2022október 4, 2022 by barbi1217
Egy korábbi pénzügyi versenyen nyert jutalomnak köszönhetően kipróbálhatta a népszerű MoneyGo játékot 3 diákunk, Elek Zsófia, Németh Boglárka és Tóth Florina Tamara.
A Budapesten szervezett, 16 állomásból álló program során, a Várkert Bazártól egészen a Széll Kálmán térig sikerült eljutniuk, miközben számos élvezetes, de ugyanakkor kreativitást, ügyességet, logikus gondolkodást és tájékozódási képességet egyaránt igénybe vevő pénzügyi-gazdasági feladatot is meg kellett oldaniuk.
A 3 órás kalandozás és nyomkövetés közben megtekintették a Budai Várnegyed gyönyörű látnivalóit, megannyi élményt szereztek és természetesen a pénzügyi tudatosság fejlesztése sem maradt el.
A tanulók nagyon elégedetten és pozitívan nyilatkoztak a programról, elmondásuk szerint szívesen részt vennének még hasonlón
Posted in UncategorizedLeave a comment
Posted on szeptember 21, 2022szeptember 22, 2022 by barbi1217
„Tiszteld a múltat, hogy érthesd a jelent, és munkálkodhass a jövőn.”
A SZIKSZI névadójára, gróf Széchenyi Istvánra emlékeztünk a mai napon.
Köszönjük Kantáné Illés Edit Tanárnő és a 10/A osztály munkáját!
Immáron több éves hagyomány, hogy a Széchenyi nap keretein belül 9. évfolyamos diákjaink elültetnek egy olyan fát, amit a következő években gondozni fognak. A mai ünnepély után erre is sor került.
Posted in UncategorizedLeave a comment
Forráspont 2022 – Örömre hívtál!
Posted on szeptember 20, 2022 by barbi1217
50 tanulónk vett részt a BOK Csarnokban megrendezett Forrásponton. A zenés dicsőítés, a tanúságtételek, a szentmise és szentségimádás valódi feltöltődést nyújtott mindenki számára. Élményekkel és értékekkel teli nap volt!
Köszönjük a szervezést Szőke Gábor atyának!
Posted in UncategorizedLeave a comment
Posted on szeptember 19, 2022szeptember 28, 2022 by barbi1217
Útnak indultak diákjaink a Sarudon tartandó 3 napos hittantáborba. Bár az idő borongós, vidámságban nincs hiány.
Posted in UncategorizedLeave a comment
Magyar Professzionális Erőemelő Liga
Posted on szeptember 19, 2022 by barbi1217
Gratulálunk Anga Jázmin Napsugár 11/A-s diákunknak, aki a Magyar Professzionális Erőemelő Liga Kupa Női Ifjúsági -44 kg-os csoportban Országos Bajnoki címet szerzett az OFTS Egyesület tagjaként RAW felhúzásban!
Posted in UncategorizedLeave a comment
“Édes Anyanyelvünk” nyelvhasználati verseny
Posted on szeptember 16, 2022szeptember 19, 2022 by barbi1217
Még alig kezdődött el a tanév, máris egy gyönyörű versenyeredményről számolhatunk be.
Králik Krisztina 11/E osztályos tanulónk az “Édes Anyanyelvünk” nyelvhasználati verseny Borsod-Abaúj-Zemplén megyei fordulóján I. helyezést ért el, ezzel továbbjutott az országos döntőbe.
Felkészítő tanára: Németh Rózsa tanárnő.
Gratulálunk ehhez a szép eredményhez, és sok sikert kívánunk az országos versenyen!
Posted in UncategorizedLeave a comment
Pénzügyi tudatosságra nevelő iskola
EFOP-1.3.5-16-2016 Társadalmi szerepvállalás erősítése a közösség fejlesztésével
3600 Ózd, 48-as út 6.
Intézményünk fenntartója az Egri Főegyházmegye.
3300 Eger, Széchenyi u. 1.
Széchenyi István Katolikus Technikum és Gimnázium
cégjegyzék szám: 00 18 507650
Az intézmény adatvédelmi felelőse:
(kapcsolatfelvétel munkaidőben az iskola honlapján megjelölt hivatalos elérhetőségeken)
Kedves Látogató! Tájékoztatjuk, hogy a honlap felhasználói élmény fokozásának érdekében sütiket alkalmazunk. A honlapunk használatával ön a tájékoztatásunkat tudomásul veszi.Elfogadom